### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

[adresse] er et yndet rekreativt område for borgerne syd for [adresse], hvor der både ligger helårsbeboelse og sommerhuse omkring. Om sommeren er det et oplagt sted for beboere i Beder og Karsten Koch at cykle til, men det er desværre forbundet med stor risiko. Vejene er smalle og kurvede og farlige situationer opstår let mellem biler og bløde trafikanter. Det samme problem oplever beboerne omkring [adresse], der netop er nødt til at tage til Beder eller Karsten Koch for at få adgang til bl.a. større dagligvarebutikker, apotek eller frisør. Mange borgere i området vælger cyklen fra som følge af de farlige forhold og der har været et stort ønske i 30 år om at få etableret en cykelsti mellem Malling og [adresse].

I år 2000 blev den første del etableret fra Malling til rundkørslen i [adresse] ved [adresse]. Da blev der givet et løfte om, inden for en overskuelig fremtid at få etableret de resterende 2,3 kilometer ned til [adresse].

I Det Konservative Folkeparti har vi fokus på at skabe bedre adgange til de rekreative områder i kommunen. Vi mener desuden at 21 år er langt over det man kan kalde en overskuelig fremtid og vi mener således at det er på høje tid, at færdiggøre den resterende strækning.

Det foreslås at afsætte et anlægsbeløb til etablering af de 2,3 kilometer cykelsti fra rundkørslen ned til [adresse].

På vegne af byrådsgruppen

Nete Laursen, Kenny Schou og Irma Nilsson

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.